ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1995 που τροποποιεί για τρίτη φορά την απόφαση 94/462/ΕΚ για ορισμένα μέτρα προστασίας που αφορούν την κλασική πανώλη των χοίρων στη Γερμανία και καταργεί την απόφαση 94/178/ΕΚ (Κείμενο που παρουσιάζει ενδιαφέρον για τον ΕΟΧ) (95/214/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

Εκτιμώντας:

ότι, συνεπεία των κρουσμάτων κλασικής πανώλης των χοίρων που εκδηλώθηκαν σε διάφορα μέρη της Γερμανίας, η Επιτροπή εξέδωσε την απόφαση 94/462/ΕΚ της 22ας Ιουλίου 1994 για ορισμένα μέτρα προστασίας που αφορούν την κλασική πανώλη των χοίρων στη Γερμανία και για τη κατάργηση της απόφασης 94/178/ΕΚ (3), όπως τροποποιήθηκε τελευταία από την απόφαση 94/470/ΕΚ (4) 7 ότι στη Γερμανία εκδηλώθηκαν κρούσματα κλασικής πανώλης των χοίρων 7 ότι μερικά κρούσματα εκδηλώθηκαν σε περιοχές όπου η νόσος εμφανίζεται στον πληθυσμό των αγριόχοιρων 7 ότι ενδέχεται, τα κρούσματα αυτά, να θέσουν σε κίνδυνο τις αγέλες άλλων κρατών μελών ενόψει του εμπορίου ζώντων χοίρων, νωπού χοιρείου κρέατος και ορισμένων προϊόντων με βάση το κρέας 7 ότι η Γερμανία έχει λάβει μέτρα σύμφωνα με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και επιπλέον, θέσπισε και πρόσθετα μέτρα 7 ότι η θετική εξέλιξη της κατάστασης στη Βαυαρία καθιστά αναγκαία την τροποποίηση των ισχυόντων μέτρων 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 94/462/ΕΚ τροποποιείται ως εξής:

1. Στο άρθρο 2, οι λέξεις «94/740/ΕΚ» αντικαθίστανται από τις λέξεις «95/214/ΕΚ».

2. Στο άρθρο 8, οι λέξεις «20 Δεκεμβρίου 1994» αντικαθίστανται από τις λέξεις «20 Ιουλίου 1995».

3. Το παράρτημα Ι αντικαθίσταται από το ακόλουθο κείμενο:

«ΠΑΡΑΡΤΗΜΑ Ι - Μεκλεμβούργο-Δυτική Πομερανία,

- Ρηνανία-Παλατινάτο,

- Κάτω Σαξονία, εξαιρουμένων των (Kreis): Grafschat Bentheim και Emsland,

- οποιοδήποτε διαμέρισμα (Kreis), εκτός των προαναφερομένων περιοχών στο οποίο εμφανίζονται κρούσματα. Τα μέτρα που αναφέρονται σχετικά στο άρθρο 1 παράγραφος 2 εφαρμόζονται για περίοδο 60 ημερών από το τελευταίο κρούσμα στο σχετικό διαμέρισμα. Η Γερμανία ενημερώνει τα κράτη μέλη και την Επιτροπή σχετικά με τα μέτρα που θεσπίζονται και ανακαλούνται.»

4. Στην τελευταία περίπτωση του παραρτήματος ΙΙ οι λέξεις «1η Αυγούστου 1994» αντικαθίστανται από τις λέξεις «1η Απριλίου 1995».

Άρθρο 2

Τα κράτη μέλη τροποποιούν τα μέτρα που εφαρμόζονται στις συναλλαγές ώστε να συμμορφωθούν προς την παρούσα απόφαση. Ενημερώνουν αμέσως την Επιτροπή σχετικά.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 16 Ιουνίου 1995.

Για την Επιτροπή Franz FISCHLER Μέλος της Επιτροπής